text: 5. ΑΠΟΦΑΣΗ ΑΡΧΗΓΟΥ   ΕΛΛΗΝΙΚΗΣ ΑΣΤΥΝΟΜΙΑΣ Αριθ. 8026/17358/12062  της 29 Δεκ. 1995-12 Ιαν. 1996   (ΦΕΚ Β΄ 14)  (Διορθ. Σφαλμ. στο ΦΕΚ Β΄ 409/27 Μαΐου 1996)  Ίδρυση Λέσχης στη Σχολή Αξιωματικών Ελληνικής Αστυνομίας και κατάργηση παραρτήματος Λέσχης στην τέως Σχολή Αρχιφυλάκων. Έχοντας υπόψη: α. Τις διατάξεις του άρθρ. 21 του Π. 1481/1984 «Οργανισμός Υ.Δ.Τ.». β. Τις διατάξεις του άρθρ. 20 του Π.Δ/τος 319/1995 «Οργανισμός Σχολής Αξ/κών Ελληνικών Αστυνομίας». γ. Τις διατάξεις της υπ’ αριθ. 8000/8/2-ζ από 29-12-1987 απόφασης Αρχηγού Ελληνικής Αστυνομίας «Ίδρυση, οργάνωση, λειτουργία και έλεγχος Λεσχών της Ελληνικής Αστυνομίας». δ. Τις υπ’ αριθμ. 8026/2/5-θ από 15-12-1995 και 80266/2-12δ από 23-10-1995 αναφορές των Σχολών Αξιωματικών Ελληνικής Αστυνομίας και Αστυφυλάκων, αντίστοιχα. ε. Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). στ. Το γεγονός ότι από την έκδοση της παρούσας δεν προκαλείται δαπάνη σε βάρος του Κρατικού προϋπολογισμού, αποφασίζουμε: 1.Την ίδρυση Λέσχης στη Σχολή Αξ/κών Ελληνικής Αστυνομίας και την μεταφορά και υπαγωγή σε αυτή, ως περιουσιακών της στοιχείων, των μονάδων (κουρείου, ραφείου, υποδηματοποιείου, πλυντηρίου, καθαριστηρίου, πρατηρίου ψιλικών, κυλικείου και πρατηρίου τροφίμων) της Λέσχης Σχολής Αστυφυλάκων που λειτουργούν στις εγκαταστάσεις της Αστυνομικής Ακαδημίας (Μεσογείων 96). 2.Την κατάργηση του παραρτήματος Λέσχης Σχολής Αστυφυλάκων που λειτουργούσε στις εγκαταστάσεις της ήδη καταργηθείσης Σχολής Αρχιφυλάκων και την μεταφορά και υπαγωγή των μονάδων αυτού στην ίδια τη Λέσχη της Σχολής Αστυφυλάκων. 3.Την πραγματοποίηση της μεταφοράς στις ανωτέρω περιπτώσεις με εγγραφοδιαγραφή των σχετικών υλικών και μέσων στα οικεία βιβλία των Διαχειρίσεων των Λεσχών των προαναφερομένων Σχολών (Αξιωματικών και Αστυφυλάκων). 4.Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 5.Η απόφαση αυτή να δημοσιευθεί στην Εφημερίδα της Κυβερνήσεως.   